Publication: Magyar Közlöny
Issue: MK-2008-59 (Year: 2008, Number: 59)
Era: 2004-2010
Section: [Melléklet a 35/2007. (XI. 13.) OKM rendelethez]
Paragraph Index: 326

5. Az Egyesült Királyságban akkreditált nemzeti szakmai képesítést (National Vocational Qualifications) nyújtó és skót szakmai képesítést (Scottish Vocational Qualifications) nyújtó akkreditált képzések – Regisztrált állatorvosi asszisztens (listed veterinary nurse), – bányavillamossági gépészmérnök (mine electrical engineer), – bányamérnök (mine mechanical engineer), – fogász (dental therapist), – dentálhigiénikus (dental hygienist), – okleveles látszerész (dispensing optician), – bányászati megbízott (mine deputy), – felszámolóbiztos (insolvency practitioner), – tulajdonátruházási ügyekkel foglalkozó közjegyző (licensed conveyancer), – első tiszt – teherhajókon/személyhajókon – korlátlan működési területen (first mate – freight/passenger ships – unrestricted), – második tiszt – teherhajókon/személyhajókon – korlátlan működési területen (second mate – freight/passenger ships – unrestricted), – harmadik tiszt – teherhajókon/személyhajókon – korlátlan működési területen (third mate – freight/passenger ships – unrestricted), – fedélzeti tiszt – teherhajókon/személyhajókon – korlátlan működési területen (deck officer – freight/passenger ships – unrestricted), – géptiszt – teherhajókon/személyhajókon – korlátlan kereskedelmi területen (engineer officer – freight/passenger ships – unlimited trading area), – képesített hulladékkezelési szakember (certified technically competent person in waste management). A fenti képzések az Egyesült Királyság Nemzeti Szakmai Képesítési Rendszerének (United Kingdom National Framework of Vocational Qualifications) 3. és 4. szintű olyan szabályozott képzései, amelyek elvégzéséről olyan bizonyítványt adnak ki, amelyet a Nemzeti Szakmai Képesítési Tanács Nemzeti Szakmai Képesítésként (National Vocational Qualifications, NVQ), illetve Skóciában Skóciai Szakmai Képesítésként (Scottish Vocational Qualifications) akkreditált. 2008/59. szám Ezeket a képesítési szinteket a következők szerint határozták meg: – 3. szint: alkalmasság különféle komplex és nem rutinjellegű tevékenységek széles körének ellátására különféle helyzetekben. Nagyfokú felelősségvállalás és önállóság szükséges, gyakran mások munkájának az irányítása és ellenőrzése is, – 4. szint: alkalmasság komplex, műszaki vagy szakmai jellegű tevékenységek széles körének az elvégzésére különféle helyzetekben, nagyfokú felelősségvállalás és önállóság tanúsítása mellett, mely gyakran magában foglalja a mások munkájáért való felelősségvállalást és az erőforrásokkal való gazdálkodást is. II. Szabályozott képzések Az Egyesült Királyságban: Az Egyesült Királyság Nemzeti Szakmai Képesítési Rendszerének (United Kingdom National Framework of Vocational Qualifications) 3. és 4. szintű olyan szabályozott képzései, amelyek elvégzéséről olyan bizonyítványt adnak ki, amelyet a Nemzeti Szakmai Képesítési Tanács Nemzeti Szakmai Képesítésként (National Vocational Qualifications, NVQ), illetve Skóciában Skóciai Szakmai Képesítésként (Scottish Vocational Qualifications) akkreditált. Ezeket a képesítési szinteket a következők szerint határozták meg: – 3. szint: alkalmasság különféle, komplex és nem rutinjellegű tevékenységek széles körének ellátására különféle helyzetekben, ahol nagyfokú felelősségvállalás és önállóság szükséges, gyakran mások munkájának az irányítása és ellenőrzése is, – 4. szint: alkalmasság komplex, műszaki vagy szakmai jellegű tevékenységek széles körének az elvégzésére különféle helyzetekben, nagyfokú felelősségvállalás és önállóság tanúsítása mellett, mely gyakran magában foglalja a mások munkájáért való felelősségvállalást és az erőforrásokkal való gazdálkodást is. Németországban: – a műszaki asszisztens [technische(r) Assistent(in)], kereskedelmi asszisztens [kaufmaennische(r) Assistent(in)], szociális szakmák (soziale Berufe) és az államilag elismert légzés- és beszédtechnikai, hangképzési instruktor [staatlich gepruefte(r) Atem-, Sprech- und Stimmlehrer(in)] szakmák gyakorlására előkészítő szabályozott képzések legalább tizenhárom éves teljes időtartammal, amelyekhez a középfokú oktatás (mittlerer Bildungsabschluss) sikeres elvégzése szükséges, és magukban foglalják a következőket: (i) legalább három év [a képzés minimális időtartamát három évről két évre lehet rövidíteni, ha az érintett személy egyetemi tanulmányok folytatására jogosító képesítéssel rendelkezik („Abitur”), vagyis 13 év előzetes képzés, vagy a „Fachhocheschule”-be történő felvételre jogosító képesítés („Fachhochschulreife”), vagyis 12 év előzetes képzés] szakosított iskolai (Fachschule) szakképzés, amely záróvizsgával végződik, és ha lehetséges, egy- vagy kétéves szakosító képzéssel egészül ki, amely szintén záróvizsgával végződik, vagy (ii) legalább két és fél év szakosított iskolai (Fachschule) szakképzés, amely záróvizsgával végződik, és hat hónapnál nem rövidebb szakmai gyakorlattal vagy hat hónapnál nem rövidebb, meghatározott intézményben eltöltött gyakornoksággal egészül ki, vagy (iii) legalább két év szakosított iskolai (Fachschule) szakképzés, amely záróvizsgával végződik, és egy évnél nem rövidebb szakmai gyakorlattal vagy egy évnél nem rövidebb, meghatározott intézményben eltöltött gyakornoksággal egészül ki; – az államilag elismert [staatlich gepruefte(r)] technikus [Techniker(in)], üzemgazdász [Betriebswirt(in)], formatervező [Gestalter(in)] és családgondozó [Familien-pfleger(in)] szakmákra vonatkozó szabályozott képzések összesen tizenhat évnél nem rövidebb időtartammal, amelyeknek része a (kilenc évnél nem rövidebb időtartamú) kötelező iskola vagy ezzel egyenértékű oktatás és képzés sikeres elvégzése, és egy három évnél nem rövidebb szakiskolai (Berufsschule) képzés sikeres elvégzése, és amelyek legalább két év szakmai gyakorlat, két évnél nem rövidebb nappali képzés vagy ennek megfelelő időtartamú, nem nappali rendszerű képzés teljesítését foglalják magukban, – szabályozott képzések és szabályozott munkavégzés közbeni képzések összesen tizenöt évnél nem rövidebb időtartammal, amelyeknek része a (kilenc évnél nem rövidebb időtartamú) kötelező iskola és szakképzés (általában három év) sikeres elvégzése, melyek általában magukban foglalnak legalább két év szakmai gyakorlatot (az esetek többségében három évet), és a munkavégzés közbeni képzés részeként egy vizsgát, amelyre a felkészítő képzés a szakmai gyakorlattal egy időben (legalább 1000 órában) vagy nappali képzésben zajlik (legalább egy évig). 2008/59. szám Hollandiában: Mindazon szabályozott képzések, amelyek megfelelnek az oktatási és szakképzési törvény által létrehozott szakképzések nemzeti központi nyilvántartásában szereplő 3. vagy 4. képzési szintnek, vagy olyan korábbi képzéseknek, amelyeket az említett képzési szintekkel egyenértékűnek ismernek el. A szakképesítési struktúra 3. és 4. szintje a következő leírásnak felel meg: – 3. szint: Felelősségvállalás szabványosított eljárások alkalmazásáért és kombinálásáért. Eljárások kombinálása vagy kidolgozása a munkaszervezésnek vagy a munka előkészítésének megfelelően. Alkalmasság a fenti tevékenységek munkatársak előtti megindokolására (nem hierarchikus viszonyban). Felelősségvállalás a munkahelyi hierarchiában az alkalmazásnak más szabványosított eljárásokkal vagy rutinszerű automatizált eljárásokkal való ellenőrzéséért és nyomon követéséért. Ezen a szinten a legtöbb esetben szakmai kompetenciák és ismeretek szükségesek. – 4. szint: Felelősségvállalás a kijelölt feladatok elvégzéséért, valamint az eljárások kombinálásáért vagy új eljárások kidolgozásáért. Alkalmasság a fenti tevékenységek munkatársak előtti megindokolására (nem hierarchikus viszonyban). Határozott felelősségvállalás hierarchikus viszonyban a termelési ciklus egészének tervezéséért és/vagy adminisztrálásáért és/vagy szervezéséért és/vagy kidolgozásáért. Ezen a szinten szakirányú és/vagy a szakmától független képességek és ismeretek szükségesek. Mindkét szint esetében a szabályozott képzési szakaszok összesen legalább 15 évig tartanak, amelynek előfeltétele nyolc év általános iskolai képzés elvégzése, amelyet négy év középszintű szakmai előkészítő képzés követ (VMBO), és amelyet legalább hároméves, 3. vagy 4. szintű képzés egészít ki középszintű szakképző iskolában, amelyet záróvizsga követ. (A középszintű szakképzés időtartama háromról két évre csökkenhet, ha a diák egyetemi képzés megkezdésére (14 év előzetes képzés) vagy felsőfokú szakképzés megkezdésére (13 év előzetes képzés) feljogosító végzettséggel rendelkezik. A holland hatóságoknak a Bizottság és a többi tagállam részére meg kell küldeniük az e melléklet alá tartozó szakképzések jegyzékét. Ausztriában: – A felsőszintű szakiskolák (Berufsbildende Hoehere Schulen), valamint mezőgazdasági és erdészeti felsőoktatási intézmények (Hoehere Land- und Forstwirtschaftliche Lehranstalten) képzései, beleértve a különleges formákat (einschliesslich der Sonderformen), amelyek szerkezetét és szintjét a törvényi, rendeleti és közigazgatási rendelkezések határozzák meg. E képzések teljes hossza legalább tizenhárom év, öt év szakképzést foglalnak magukban, és záróvizsga követi őket, amelynek letétele bizonyítja a szakmai alkalmasságot. – A mesteriskolák (Meisterschulen), mesterosztályok (Meisterklassen), ipari mesteriskolák (Werkmeisterschulen) és építőműves iskolák (Bauhandwerkerschulen) képzései, amelyek szerkezetét és szintjét a törvényi, rendeleti és közigazgatási rendelkezések határozzák meg. E képzések teljes hossza legalább tizenhárom év: kilenc év kötelező oktatást foglalnak magukban, amelyet legalább három év szakképzés követ szakosított iskolában vagy legalább három év képzés vállalatnál és párhuzamosan szakképző iskolában (Berufsschule), amelyek mindegyikét záróvizsga követi, és legalább egyéves képzés elvégzése egészíti ki mesteriskolában (Meisterschule), mesterosztályban (Meisterklasse), ipari mesteriskolában (Werkmeisterschule) vagy építőműves iskolában (Bauhandwerkerschule). Az esetek többségében a képzési idő legalább tizenöt év, beleértve a szakmai gyakorlat idejét, amely vagy megelőzi a képzést ezekben az intézményekben, vagy részidős képzéssel együtt zajlik (legalább 960 órában). Az önkormányzati és területfejlesztési miniszter 22/2008. (IV. 10.) ÖTM rendelete az állami sportcélú támogatások felhasználásáról és elosztásáról A sport ról szó ló 2004. évi I. tör vény 79. § (3) be kez dés

Source: https://magyarkozlony.hu/hivatalos-lapok/4e5492b727b53a44d854c1b4f4463a0fcb6e9263/dokumentumok/dfd30a426e2eab92a4660213a8b8fc2d627ae3be/letoltes